Source: https://kenderter.eu/hireink/cbd-tilalom-a-francia-birosag-dontese-befolyasolhatja-az-europai-cbd-ipart/
Timestamp: 2020-07-13 11:27:42+00:00

Document:
CBD tilalom: A francia bíróság döntése befolyásolhatja az európai CBD ipart - KenderTér
CBD tilalom: A francia bíróság döntése befolyásolhatja az európai CBD ipart
Tanchev főtanácsnok szerint a kenderből nyert kannabidiol (CBD) francia tilalma ellentmond az európai szabályozásnak, amely kijelentés nagyban befolyásolhatja az európai CBD ipart.
Múlt héten Tanchev főtanácsnok ismertette állásfoglalását az Európai Unió Bírósága – EUB (Court of Justice of the European Union – CJEU) előtt, amelyben kijelentette, hogy a kenderből származó kannabidiol (CBD) francia tilalma az EU szabályozással ellentétes, aminek súlyos következményei lehetnek az európai CBD iparra nézve, ha a Bíróság elfogadja a főtanácsnok állásfoglalását.
Jelenleg a Kanavape volt menedzserét, Antonin Cohen-t, perlik Franciaországban természetes CBD tartalmú vape termékek forgalmazása miatt. A francia szabályozás jelenleg tiltja a teljes növényből származó termékek, így minden CBD-t tartalmazó termék forgalmazását, habár a szintetikus CBD használata általában véve megengedett.
Állásfoglalását kifejtve, a főtanácsnok arra a következtetésre jutott, hogy: „[Az uniós jog] tiltja a tagállamoknak azt, hogy akadályozzák a kannabidiol-olaj behozatalát egy másik tagállamból, amennyiben ezt az olajat az egész kendernövényből nyerik, nemcsak a rostjából és magjaiból, mivel a jelenlegi tudományos ismeretek szerint nem jelenthető ki, hogy a kannabidiol olaj pszichotróp hatással bírna. ”
A főtanácsnok továbbá a CBD termékek Európában történő megfelelő szabályozása mellett érvel, hogy az áruk szabad mozgását kevésbé legyen korlátozva (például a maximális CBD tartalom meghatározása által).
Az európai CBD piacra gyakorolt hatás
Cohen-t az EUB előtt az előzetes döntéshozatali eljárás során Allen & Overy képviseli (C-663/18. Sz. Ügy).
Eveline Van Keymeulen, az Allen & Overy’s Life Sciences Regulatory and Cannabis practices társaság vezetője, aki Cohen-t segíti az eljárás során, azt mondta: „Amennyiben a Bíróság elfogadja a főtanácsnok állásfoglalását, döntése jelentős hatással lesz az európai CBD iparra, amely a megosztott és alkalmatlan jogi szabályozás miatt elveszíti piaci részesedését más, például az Amerikai és Kanadai, régiókhoz képest.
„Mivel a Bíróság határozata európai szintű precedenst teremtene, nemcsak Franciaországot kötelezné arra, hogy módosítsa jogszabályait annak érdekében, hogy lehetővé tegyék a teljes kendernövényből kinyert CBD termékek forgalomba hozatalát, hanem más nemzeti szabályozókat is arra kényszeríthet, hogy újravizsgálja a kenderből származó termékekkel kapcsolatos meglévő korlátozásokat, az áruk EU-n belüli szabad mozgása érdekében.
„Ezért a főtanácsnok állásfoglalása döntő fontosságú az Európai CBD ipar szükséges szabályozásainak összehangolása és a jogbiztonság szempontjából. Ezenkívül a CBD-alapú termékek egyértelmű és megfelelő szabályozása végső soron az uniós fogyasztók számára is előnyös lesz.”
A főtanácsnok állásfoglalása angolul (itt) és franciául (itt) érhető el.
A Bíróság a határozatát várhatóan 2020 szeptemberében hozza meg. Az esetek túlnyomó többségében a Bíróság a főtanácsnok állásfoglalását követi.
A egyértelműség hiánya
Antonin Cohen, a Kanavape társigazgatója elmondta: „Amikor 2014-ben bevezettük termékünket, a CBD még ismeretlen volt. Célunk mindig egy hasznos és legális termék forgalomba hozatala volt, és törvényes elemzést végeztünk a CBD megfelelőségének igazolására. Ezen eljárások időtartama – több mint öt év – és az Európai Bírósághoz való fordulás azt bizonyítják, hogy a jelenlegi szabályozás nem egyértelmű, és hogy szükségszerű a CBD előállítását és használatát célzó egyértelmű szabályozás létrehozása Franciaországban és egész Európában.
„Saját személyes szempontom, hogy ez az állásfoglalás valódi megkönnyebbülést jelent. Régóta küzdünk ezekkel a jogi kihívásokkal, de elfogadom ezt a megközelítést, mivel elengedhetetlen az egyértelmű rendeletek létrehozása a fogyasztók egészségének védelme és a francia és európai vállalatok versenyképességének támogatása érdekében egy ilyen globális iparban, amely nagyon gyorsan növekszik.”
Egy egyesült államokbeli cég a Deere kombájnokkal kompatibilis kannabisz aratására alkalmas aratószerkezetet dob a piacra
Miért szedjek 10 gyógyszert 1 problémára?
ÜDVÖZÖLLEK! Az IP címed: 31.13.103.111 Ma 2020. július.11. szombat, NÓRA, LILI napja van. Kellemes időtöltést kívánok az oldalon! Kendertér

References: bíróság 
 bíróság 
 Bíróság 
 Bíróság 
 Bíróság 
 Bíróság 
 Bíróság